3. การประกอบธุรกิจแต่ละสายผลิตภัณฑ์

  3.1 ลักษณะของผลิตภัณฑ์

บริษัทเป็นผู้ผลิตและจำหน่ายอาหารสัตว์น้ำ ซึ่งมีผลิตภัณฑ์หลักที่สำคัญ ได้แก่ อาหารกุ้ง
และอาหารปลา โดยมีการผลิตอาหารสัตว์ในรูปอาหารสำเร็จรูปชนิดเม็ด
จำหน่ายผ่านตัวแทนจำหน่ายที่มีอยู่ในบริเวณพื้นที่เลี้ยงกุ้งและปลาทั่วประเทศ
และบางส่วนจำหน่ายโดยตรงให้แก่เกษตรกรที่เป็นเจ้าของฟาร์มหรือเกษตรกรที่รวมกลุ่มเป็นชมรมหรือสหกรณ์

ในการผลิตอาหารสัตว์น้ำนั้น บริษัทนำเอาพืชผลทางการเกษตร ได้แก่ ปลาป่น แป้งสาลี
และกากถั่วเหลือง เป็นต้น มาผลิต
โดยมีการควบคุมสูตรอาหารและการผลิตทุกขั้นตอนด้วยคอมพิวเตอร์เพื่อให้ได้อาหารสัตว์น้ำที่มีคุณภาพสม่ำเสมอและได้มาตรฐานตามที่กำหนด
โดยบริษัทได้จำหน่ายอาหารกุ้งภายใต้
ตราสินค้าของบริษัท ได้แก่ ไทยลักซ์ ลัคกี้ แวนน่า สปีด ดีลักซ์ โปรช้อยส์ และเวิร์ค
และจำหน่ายอาหารปลาภายใต้ตราสินค้าของบริษัท ได้แก่ ไทยลักซ์ ลัคกี้ สปีด โปรช้อยส์ และ
เวิร์ค นอกจากนี้บริษัทยังมีการจำหน่ายอาหารกบ ภายใต้ตราสินค้า ไทยลักซ์

จากการที่บริษัทเป็นหนึ่งในผู้ผลิตอาหารสัตว์น้ำชั้นนำของประเทศ บริษัท
ได้ขยายช่องทางการดำเนินธุรกิจโดยเป็นผู้จัดจำหน่ายอาหารสำเร็จรูปแช่แข็ง เช่น
ข้าวกระเพากุ้งสับ เส้นจันทน์ผัดไทกุ้ง ข้าวคลุกกะปิ เป็นต้น ภายใต้เครื่องหมายการค้า “มามี๊
คูซีน” โดยมีบริษัท เอส เอ็ม พี ฟู๊ด โปรดักส์ จำกัด (“SMP”) ซึ่งเป็นบริษัทย่อย 3
เป็นผู้ผลิตสินค้า

นอกจากนี้บริษัทอยู่ระหว่างการขยายช่องการดำเนินธุรกิจไปยังธุรกิจเลี้ยงสัตว์น้ำ
โดยปัจจุบันบริษัทอยู่ระหว่างการดำเนินการเลี้ยงปลาทับทิมในกระชังในจังหวัดกาญจนบุรีและเลี้ยงกุ้งในพื้นที่ของบริษัทในจังหวัดชุมพร

จะเห็นได้ว่าหากบริษัทเริ่มดำเนินธุรกิจเลี้ยงกุ้ง
จะทำให้ธุรกิจของบริษัทครบวงจรกล่าวคือมีทั้งธุรกิจเลี้ยงสัตว์น้ำ (FARM) ธุรกิจผลิตอาหารสัตว์น้ำ
(FEED) และธุรกิจอาหารสำเร็จรูปแช่แข็ง (FOOD) โดยมีรายละเอียดของแต่ละธุรกิจดังนี้

  3.1.1 ธุรกิจอาหารสัตว์น้ำ

บริษัท ดำเนินธุรกิจผลิตและจำหน่ายอาหารสัตว์น้ำ ซึ่งผลิตภัณฑ์ของบริษัท ประกอบด้วย 2 ผลิตภัณฑ์
หลัก ได้แก่ 1. อาหารกุ้ง และ 2. อาหารปลา
ผลิตภัณฑ์ทั้งสองประเภทของบริษัทเป็นผลิตภัณฑ์ที่มีส่วนผสมจากผลิตภัณฑ์ธรรมชาตินำมาปรุงแต่งในรูปของอาหารเม็ด
โดยมีการเพิ่มวิตามินและแร่ธาตุ และผลิตตามขั้นตอนเพื่อออกจำหน่ายแก่เกษตรกร

 โดยบริษัทจำหน่ายอาหารกุ้งภายใต้ตราสินค้าของบริษัท ได้แก่ ไทยลักซ์ ลัคกี้ แวนน่า สปีด ดีลักซ์ โปรช้อยส์ และเวิร์ค และจำหน่ายอาหารปลาภายใต้ตราสินค้าของบริษัท ได้แก่ ไทยลักซ์ ลัคกี้ สปีด โปรช้อยส์ และ เวิร์ค นอกจากนี้บริษัทยังมีการจำหน่ายอาหารกบ ภายใต้ตราสินค้า ไทยลักซ์โดยมีรายละเอียดดังนี้

ผลิตภัณฑ์อาหารกุ้งมี 4 ประเภท ได้แก่

[] 1. อาหารกุ้งกุลาดำ ภายใต้ตราสินค้า ไทยลักซ์ ลัคกี้ สปีด ดีลักซ์ และเวิร์ค

อาหารกุ้งกุลาดำ “ไทยลักซ์”

“THAILUXE” Black Tiger Shrimp Feed

[]

อาหารกุ้งกุลาดำ “ลัคกี้”

[]“LUCKY” Black Tiger Shrimp Feed

อาหารกุ้งกุลาดำ “สปีด”

“SPEED” Black Tiger Shrimp Feed

[]

อาหารกุ้งกุลาดำ “ดีลักซ์”

“DELUXE” Black Tiger Shrimp Feed

[]

อาหารกุ้งกุลาดำ “เวิร์ค”

“WORK” Black Tiger Shrimp Feed

2. อาหารกุ้งก้ามกราม ภายใต้ตราสินค้า ไทยลักซ์

[]

อาหารกุ้งก้ามกราม “ไทยลักซ์”

“THAILUXE” Freshwater Prawn Shrimp Feed

  3. อาหารกุ้งขาวแวนนาไม ภายใต้ตราสินค้า แวนน่า ไทยลักซ์

  []

อาหารกุ้งขาว “แวนน่า”

“VANNA” White Shrimp Feed

[]

อาหารกุ้งขาว “ไทยลักซ์”

“THAILUXE” White Shrimp Feed

4. อาหารสมทบกุ้ง ภายใต้ตราสินค้า ไทยลักซ์ ลัคกี้ โปรช้อยส์ และสปีด

  []

  อาหารสมทบกุ้งรวม “ไทยลักซ์”

  “THAILUXE” Economy Shrimp Feed

  []

  อาหารสมทบกุ้งรวม “ลัคกี้”

  “ LUCKY” Economy Shrimp Feed

[]

  อาหารสมทบกุ้งรวม “โปรช้อยส์”

  “PROCHOICE” Economy Shrimp Feed

  []

  อาหารสมทบกุ้งรวม “สปีด”

  “SPEED” Economy Shrimp Feed

ธุรกิจอาหารปลา

ผลิตภัณฑ์อาหารปลามี 5 ประเภท และผลิตภัณฑ์อาหารกบ 1 ประเภท ได้แก่

1.  อาหารปลาดุก ภายใต้ตราสินค้า ไทยลักซ์ ลัคกี้ โปรช้อยส์ และ เวิร์ค

    0.  []

อาหารปลาดุก “ไทยลักซ์”

“THAILUXE” Catfish Feed

[]

อาหารปลาดุก “ลัคกี้”

“LUCKY” Catfish Feed

[]

อาหารปลาดุก “โปรช้อยส์”

“PROCHOICE” Catfish Feed

[]

อาหารปลาดุก “เวิร์ค”

“WORK” Catfish Feed

2.  อาหารปลานิล ภายใต้ตราสินค้า สปีด

  []

อาหารปลานิล “สปีด”

“SPEED” Tilapia Fish Feed

3.  อาหารปลากินพืช ภายใต้ตราสินค้า ไทยลักซ์ และ เวิร์ค

[]

อาหารปลากินพืช “ไทยลักซ์”

“THAILUXE” Vegetarian Fish Feed

[]

อาหารปลากินพืช “เวิร์ค”

“WORK” Vegetarian Fish Feed

4.  อาหารปลากะพง ภายใต้ตราสินค้า ไทยลักซ์

[]

อาหารปลากะพง “ไทยลักซ์”

“THAILUXE” Snapper Feed

5.  อาหารปลาเนื้อขาว (ปลาเผาะ) ภายใต้ตราสินค้า โปรช้อยส์ และเวิร์ค

[]

อาหารปลาเนื้อขาว (ปลาเผาะ) “โปรช้อยส์”

“PROCHOICE” Pengasuis Catfish Feed

[]

อาหารปลาเนื้อขาว (ปลาเผาะ) “เวิร์ค”

“WORK” Pengasuis Catfish Feed

6.  []อาหารกบ ภายใต้ตราสินค้า ไทยลักซ์

อาหารกบ “ไทยลักซ์”

อาหารกบ “ไทยลักซ์”

“THAILUXE” Frog Feed

  โดยในแต่ละสายผลิตภัณฑ์ประกอบด้วยฝ่ายการผลิตอาหารกุ้งและฝ่ายผลิตอาหารปลา
  ที่มีการแยกสายการผลิตผลิตภัณฑ์ของตนเอง
  รวมถึงการเก็บวัตถุดิบแยกจากกันเพื่อให้เกิดประสิทธิภาพสูงสุดในการผลิตและการจัดเก็บวัตถุดิบของแต่ละผลิตภัณฑ์
  ส่วนการบริหารงานอื่นๆมีส่วนกลางสนับสนุนในด้านต่างๆ เช่น ฝ่ายขายและการตลาด ฝ่ายจัดซื้อ
  และฝ่ายประกันคุณภาพ เป็นต้น

  3.1.2 ธุรกิจอาหาร

บริษัทดำเนินธุรกิจการจัดจำหน่ายอาหารสำเร็จรูปแช่แข็ง โดยมี SMP ซึ่งเป็นบริษัทย่อยของบริษัทเป็นผู้ผลิต ทั้งนี้เนื่องจากบริษัทเพิ่งเริ่มดำเนินธุรกิจอาหารในปี 2551 ดังนั้นช่องทางการจำหน่ายอาหารสำเร็จรูปแช่แข็งจึงยังมีจำกัด โดยในเบื้องต้นบริษัทมีการจัดส่งอาหารสำเร็จรูปแช่แข็งตรงถึงบ้าน และจัดจำหน่ายใน วิลล่า ซูเปอร์มาร์เก๊ต โฮมเฟรช มาร์ท ห้างเดอะมอลล์ และ ยูเอฟ เอ็ม ฟูจิ ซูเปอร์ เซ็นเตอร์ 

ปัจจุบันรายการอาหารที่ออกวางจำหน่าย มีดังนี้

1.  ข้าวกะเพรากุ้งสับ

  []

2.  เส้นจันทน์ผัดไทกุ้ง

  []

3.  ข้าวคลุกกะปิ

[]

4.  ข้าวผัดน้ำพริกปลาทู

  []

  5. ข้าวต้มกุ้ง

[]

  3.1.3 ธุรกิจการเลี้ยงสัตว์น้ำ (FARM)

ปัจจุบันการเลี้ยงปลาทับทิมในกระชัง ในเขื่อนแม่กลอง จังหวัดกาญจนบุรี มีจำนวน 264 กระชัง โดยในแต่ละกระชังสามารถเลี้ยงปลาได้ประมาณ 1,250 ตัว 

กุ้งขาวแวนนาไม ในบ่อเลี้ยงกุ้งในจังหวัดชุมพร ในบ่อเลี้ยงกุ้งจำนวน 5 บ่อ โดยในแต่ละบ่อสามารถเลี้ยงกุ้งได้ประมาณ300,000 ตัว/ไร่

 มีบ่อขนาด 3 ไร่ จำนวน 2 บ่อ ปล่อยกุ้งบ่อละ 900,000 ตัว

มีบ่อขนาด 6 ไร่ จำนวน 3 บ่อ ปล่อยกุ้งบ่อละ 1,800,000 ตัว

โดยบริษัทจะใช้วิชาการและเทคโนโลยีต่างๆ เพื่อหาวิธีป้องกันโรคระบาดของปลาและกุ้ง เป็นมิตรต่อสิ่งแวดล้อม และเน้นการเลี้ยงแบบเทคโนโลยีชีวภาพ (Probiotic Farming) ที่หลีกเลี่ยงการใช้ยาและสารเคมี 

  3.2 การตลาดและภาวะการแข่งขัน

ลักษณะลูกค้าและช่องทางการจัดจำหน่าย

ลักษณะลูกค้าและช่องทางการจัดจำหน่ายของบริษัทสามารถแบ่งได้ตามประเภทธุรกิจของบริษัท ได้แก่ ธุรกิจอาหารสัตว์น้ำ ธุรกิจอาหาร และ ธุรกิจเลี้ยงสัตว์น้ำ โดยมีรายละเอียดดังนี้

  3.2.1 ธุรกิจอาหารสัตว์น้ำ

1)  ลักษณะลูกค้า

ปัจจุบันกลุ่มลูกค้าของบริษัท จะเน้นที่กลุ่มเกษตรกรผู้เพาะเลี้ยงสัตว์น้ำ และตัวแทนจำหน่ายของบริษัท ในแต่ละจังหวัด โดยบริษัท จะไม่มีนโยบายการขายให้กับลูกค้ารายใดรายหนึ่งเป็นพิเศษเพื่อเป็นการหลีกเลี่ยงการเสียลูกค้า

ปัจจุบันกลุ่มลูกค้าเป้าหมายหลักของบริษัทประกอบด้วย 2 กลุ่ม ได้แก่

  1. ตัวแทนขายในแต่ละจังหวัด ร้อยละ 60

  2. กลุ่มเกษตรกรผู้เลี้ยงสัตว์น้ำ ร้อยละ 40

2)  ช่องทางการจัดจำหน่าย

  บริษัทจำหน่ายสินค้าผ่านร้านค้าตัวแทนจำหน่ายรวมกับอาหารสัตว์น้ำของบริษัทอื่นๆ
  ซึ่งกระจายอยู่ทุกเขตทั่วประเทศ (ดีลเลอร์)
  และจำหน่ายโดยตรงให้กับเกษตรกรที่เป็นเจ้าของฟาร์ม
  หรือเกษตรกรที่รวมกลุ่มเป็นชมรมหรือสหกรณ์
  อย่างไรก็ตามการจัดจำหน่ายทั้งหมดจะดำเนินการโดยผ่านศูนย์คลังสินค้าของบริษัททั้ง 11สาขา
  ที่กระจายอยู่ทั่วประเทศ

  บริษัทมีสำนักงานทั้งหมดรวม 3 แห่ง และมีศูนย์การขายอาหารสัตว์น้ำ 11
  แห่งดังรายละเอียดต่อไปนี้

  1. สำนักงานกรุงเทพฯ

  เลขที่ 101/3-4 ถนนนเรศ แขวงสี่พระยา เขตบางรัก จังหวัดกรุงเทพฯ 10500

  2. สำนักงานใหญ่

  เลขที่ 69/5 หมู่ที่ 5 ถนนพระราม 2 (กม.71) ตำบลบางขันแตก อำเภอเมือง
  จังหวัดสมุทรสงคราม 75000

  3. สำนักงานเพชรบุรี และโรงงานผลิต

  เลขที่ 62 หมู่ที่ 2 ถนน รพช.อู่ตะเภา ตำบลหนองชุมพล อำเภอเขาย้อย จังหวัดเพชรบุรี
  76140

  4. ศูนย์การขายอาหารสัตว์น้ำ 11 แห่ง

+-------------------------+--------------------------------------------+
| ภาคอีสาน                 | 1. ศูนย์อุบลราชธานี                            |
+-------------------------+--------------------------------------------+
| ภาคกลางและภาคตะวันออก    | 2. ศูนย์จันทบุรี                                |
|                         |                                            |
|                         | 3. ศูนย์ฉะเชิงเทรา (แปดริ้ว)                    |
+-------------------------+--------------------------------------------+
| ภาคใต้ฝั่งอ่าวไทย           | 4. ศูนย์สุราษฏร์ธานี                            |
|                         |                                            |
|                         | 5. ศูนย์เกาะยอ (สงขลา)                       |
|                         |                                            |
|                         | 6. ศูนย์ชุมพร                                 |
|                         |                                            |
|                         | 7.ศูนย์หัวไทร (นครศรีธรรมราช)                  |
+-------------------------+--------------------------------------------+
| ภาคใต้ฝั่งอันดามัน           | 8. ศูนย์ตะกั่วป่า (พังงา)                        |
|                         |                                            |
|                         | 9. ศูนย์สตูล                                  |
|                         |                                            |
|                         | 10. ศูนย์ตรัง                                 |
|                         |                                            |
|                         | 11. ศูนย์กระบี่                                |
+-------------------------+--------------------------------------------+

3)  กลยุทธ์การตลาด

  ในส่วนของอาหารสัตว์น้ำนั้น
  บริษัทเน้นการให้บริการที่คำนึงถึงความสะดวกสบายของลูกค้าเป็นหลัก โดยบริษัท
  มีศูนย์การจำหน่ายกระจายทั่วประเทศถึง 11
  แห่งซึ่งเป็นจุดศูนย์กลางในการกระจายสินค้าให้กับเกษตรกรทั้งรายใหญ่และรายย่อยได้อย่างทั่วถึง

  นอกจากนี้บริษัทมุ่งมั่นปรับปรุงและพัฒนาสินค้าให้ตรงต่อความต้องการของลูกค้ามากที่สุดเพื่อสร้างความสำเร็จให้แก่เกษตรกรผู้ใช้และตัวแทนจำหน่ายที่นำสินค้าไปขายให้แก่ลูกค้า
  ขณะเดียวกันก็ได้เพิ่มผลิตภัณฑ์ให้หลากหลายเพื่อตอบสนองความต้องการของลูกค้าได้ทุกสถานการณ์โดยคำนึงถึงต้นทุนของเกษตรกรเป็นสิ่งสำคัญที่สุด
  ความพอใจของลูกค้าในด้านบริการที่มีต่อเนื่องมาหลายปีทางบริษัท ก็ได้รักษาจุดแข็งนี้ไว้

  นอกจากนี้ยังเน้นทางด้านการผลิตสินค้าที่มีคุณภาพและมาตรฐานตามนโยบายของบริษัท
  ผลิตด้วยเครื่องจักรที่มีประสิทธิภาพและเทคโนโลยีการผลิตสินค้าที่ดี
  ประกอบกับการตรวจสอบคุณภาพสินค้าทุกขั้นตอน จึงทำให้สินค้าของบริษัท
  ได้รับการรับรองมาตรฐานคุณภาพระดับโลก เช่น ISO 9001 : 2008, HACCP, และ GMP

  3.2.2 ธุรกิจอาหาร

1)  ลักษณะลูกค้า

  บริษัทเน้นกลุ่มลูกค้าที่อาศัยอยู่ในคอนโดมิเนียมในเขตกรุงเทพมหานคร
  ซึ่งต้องการความสะดวกสบายในการจัดเตรียมอาหาร
  โดยจัดส่งตรงถึงบ้านและจำหน่ายในซูเปอร์มาร์เก็ตในห้างสรรพสินค้า

2)  ช่องทางการจำหน่าย

  จัดจำหน่ายโดยการส่งตรงถึงมือผู้บริโภคและวางขายในซุปเปอร์มาร์เก็ตในห้างสรรพสินค้า

3)  กลยุทธ์การตลาด

  แจกใบปลิวให้แก่กลุ่มเป้าหมายในย่านถนนสุขุมวิทเพื่อให้กลุ่มเป้าหมายรู้จักสินค้าของบริษัท
  และมีการออกแบบกล่องผลิตภัณฑ์ให้ดูสวยงาม ทันสมัย

  3.2.3 ธุรกิจเลี้ยงสัตว์น้ำ

  ลักษณะลูกค้า

  ในส่วนของปลาและกุ้งนั้นจะมีผู้พ่อค้าที่ทำธุรกิจแพกุ้ง แพปลา หรือห้องเย็น
  มาเสนอราคาให้แก่บริษัท โดยบริษัทจะขายให้แก่ผู้ที่เสนอราคาสูงที่สุด

  3.3 การจัดหาวัตถุดิบและแหล่งที่มาของวัตถุดิบ

  วัตถุดิบที่สำคัญต่อการผลิต
  คือปลาป่นเป็นแหล่งโปรตีนสำคัญในการผลิตอาหารสัตว์เป็นส่วนผสมมาจากปลาเป็ด
  เศษปลาเล็กปลาน้อยหรือหัวปลาที่เหลือจากโรงงานทำปลากระป๋อง
  ปลาป่นที่ผลิตได้จะมีคุณภาพหลากหลายดังนั้นในการซื้อขายปลาป่นจึงมีการแบ่งเกรดตามเปอร์เซนต์โปรตีนในปลาป่น

  แป้งสาลีผลิตมาจากเม็ดข้าวสาลีและทำการผ่านขบวนการผลิตตามขั้นตอนจนได้เป็นแป้งสาลีที่มีคุณสมบัติตามความต้องการของผู้ใช้

  กากถั่วเหลืองเป็นวัตถุดิบที่มีผลพลอยได้จากโรงงานสกัดน้ำมันถั่วเหลือง

  ข้าวโพดนับเป็นพืชอาหารที่มีความสำคัญต่ออุตสาหกรรมเลี้ยงสัตว์เป็นอย่างมากเนื่องจากให้พลังงานสูง
  ปริมาณการผลิตของข้าวโพดจะขึ้นอยู่กับดินฟ้าอากาศ

  ตับปลาหมึกเป็นวัตถุดิบที่ต้องนำเข้าจากต่างประเทศ เป็นวัตถุดิบที่เสริมสร้างไขมันให้แก่สัตว์น้ำ
  ซึ่งเป็นวัตถุดิบที่ต้องนำเข้าจากประเทศเกาหลีทั้งสิ้น
  เนื่องจากประเทศไทยไม่มีวัตถุดิบที่เหมาะสมในการผลิต

  ทั้งนี้วัตถุดิบในการผลิตสินค้าของบริษัท จะมีแหล่งที่มาจากทั้งในและต่างประเทศ
  ในการจัดซื้อวัตถุดิบบริษัท
  มีนโยบายในการซื้อเพียงพอกับความต้องการใช้เพื่อให้การผลิตเป็นไปอย่างต่อเนื่องและได้รับวัตถุดิบที่มีความสดอยู่เสมอ
  รวมทั้งจะต้องซื้อให้ถูกต้องตรงกับลักษณะเฉพาะที่กำหนดโดยผู้ควบคุมสูตรอาหาร บริษัท
  มีการจัดซื้อทั้งโดยตรงจากผู้ผลิตและผ่านบริษัทนายหน้าเพื่อให้ได้ราคาที่เหมาะสมเมื่อเปรียบเทียบกับตลาดโดยรวม

  สำหรับในด้านความสัมพันธ์กับผู้จำหน่ายวัตถุดิบนั้น หากเป็นวัตถุดิบในประเทศ
  บริษัทจะติดต่อกับผู้จัดจำหน่ายที่อยู่ในรายชื่อที่บริษัท พิจารณาว่ามีคุณภาพและมาตรฐานที่ยอมรับได้
  โดยบริษัท
  จะจัดซื้อกับบริษัทที่เสนอราคาต่ำที่สุดหรือราคาที่เหมาะสมเมื่อเปรียบเทียบกับราคาตลาดโดยรวม
  สำหรับวัตถุดิบจากต่างประเทศจะมีการทำสัญญาซื้อล่วงหน้าประมาณ 3 เดือน ถึง 6
  เดือนและเป็นคราว ๆ ไป
  โดยอาจได้รับผลกระทบบ้างหากสั่งซื้อในช่วงมรสุมซึ่งจะทำให้สินค้ามาถึงล่าช้า
  แต่บริษัทได้ทำการป้องกันโดยการจัดเก็บวัตถุดิบไว้ในคลังมากกว่าปกติในช่วงดังกล่าว

  ทั้งนี้ในช่วง 3 ปีที่ผ่านมา ไม่มีการจัดซื้อวัตถุดิบจากผู้จำหน่ายรายใดเกินกว่าร้อยละ 30
  ของมูลค่าการจัดซื้อวัตถุดิบทั้งหมด รวมทั้งไม่มีข้อผูกพันใดๆ
  ว่าจะจัดซื้อวัตถุดิบจากผู้จำหน่ายรายใดเกินกว่าร้อยละ 30 ของมูลค่าการจัดซื้อวัตถุดิบในอนาคต

3.4 การผลิต 

  บริษัท มีโรงงานผลิตตั้งอยู่เลขที่ 62 หมู่ที่ 2 ถนน รพช.อู่ตะเภา ตำบลหนองชุมพล
  อำเภอเขาย้อย จังหวัดเพชรบุรี 76140 โทรศัพท์ 0-3244-7681-8 โทรสาร 0-3244-7689
  เป็นโรงงานผลิตอาหารกุ้งที่กำลังการผลิต 50,400 ตันต่อปี
  และโรงงานผลิตอาหารปลาที่กำลังการผลิต 61,000 ตันต่อปี

บริษัท ได้วางนโยบายการผลิตสำหรับโรงงานไว้ดังนี้

  1. ผลิตสินค้าที่มีคุณภาพและตรงกับความต้องการของลูกค้า

  2. รักษามาตรฐานการผลิตและคุณภาพให้สม่ำเสมอตามนโยบายคุณภาพของ6. บริษัท

  3. คัดเลือกวัตถุดิบที่ใหม่และมีคุณภาพดีเพื่อใช้ผลิตสินค้าให้มีสภาพสดใหม่อยู่เสมอ

  4. ใช้เทคโนโลยีที่ทันสมัยเพื่อพัฒนาระบบการผลิต

  5. ลดปริมาณการสูญเสียในกระบวนการผลิตให้มีน้อยที่สุด

  6. ใช้กำลังการผลิตให้เต็มประสิทธิภาพของเครื่องจักร

  7. ปฏิบัติตามข้อกำหนดของระบบคุณภาพ ISO 9001 : 2008, ระบบ HACCP และระบบ GMP

ขั้นตอนการผลิตอาหารกุ้ง

[]

ขั้นตอนการผลิตอาหารปลา

[]

ตารางสรุปกำลังการผลิตและปริมาณการผลิตอาหารสัตว์น้ำ ปี 2552 ถึง ปี 2554

  ----------------------- ---------- -------- -------- --------- ---------- ---------- --------- ---------- ----------
                          อาหารปลา                     อาหารกุ้ง                         รวม                  

  บริษัท                    2552       2553     2554     2552      2553       2554       2552      2553       2554

  กำลังการผลิต (ตัน)         61,000     61,000   61,000   50,400    50,400     50,400     111,400   111,400    111,400

  ปริมาณการผลิตจริง (ตัน)     30,295     29,242   37,363   58,402*   61,352*    52,669*    88,697    90,594     90,032

  การใช้กำลังการผลิต (%)     49.66      47.94    61.25    115.88    121.73     104.5      79.62     81.32      80.81

  อัตราเพิ่มของปริมาณการผลิต   (18.46)    (3.48)   27.77    32.72     5.05       (14.15)    9.29      2.14       (0.62)
  (%)                                                                                                       

  บริษัทย่อย                                                                                                   

  กำลังการผลิต (ตัน)                                      25,000    25,000     25,000     25,000    25,000     25,000

  ปริมาณการผลิตจริง (ตัน)                                  8,900     14,090**   5,400      8,900     14,090**   5,400

  การใช้กำลังการผลิต (%)                                  35.60     56.36      21.60      35.60     56.36      21.60

  อัตราเพิ่มของปริมาณการผลิต                                22.55     58.31      (160.92)   22.55     58.31      (160.92)
  (%)                                                                                                       

  รวมบริษัทและบริษัทย่อย                                                                                         

  กำลังการผลิต (ตัน)         61,000     61,000   61,000   75,400    75,400     75,400     136,400   136,400    136,400

  ปริมาณการผลิตจริง (ตัน)     30,295     29,242   37,363   67,302    75,442     58,069     94,430    104,684    95,432

  การใช้กำลังการผลิต (%)     49.66      47394    61.25    89.26     100.06     77.01      69.23     76.75      69.96

  อัตราเพิ่มของปริมาณการผลิต   (18.46)    (3.48)   27.77    31.28     12.09      (29.92)    6.80      10.86      (9.69)
  (%)                                                                                                       
  ----------------------- ---------- -------- -------- --------- ---------- ---------- --------- ---------- ----------

*
ปริมาณการผลิตอาหารกุ้งจริงสูงกว่ากำลังการผลิตติดตั้งเนื่องจากมีการปรับปรุงและติดตั้งอุปกรณ์เพิ่มเติม

** ปริมาณการผลิตรวมจำนวนผลิตอาหารกุ้งและจำนวนรับจ้างผลิตอาหารสัตว์อื่น

การลดผลกระทบจากกระบวนการผลิตที่อาจมีผลกระทบต่อสิ่งแวดล้อม

นอกเหนือจากการให้ความสำคัญด้านคุณภาพและมาตรฐานการผลิตแล้ว บริษัท
ยังให้ความสำคัญในการดูแลรักษาสิ่งแวดล้อมของโรงงานเป็นอย่างดี โดยโรงงานของบริษัท
ได้ปฏิบัติตามข้อกำหนดกองตรวจโรงงานและสำนักสิ่งแวดล้อม กระทรวงอุตสาหกรรม
ตลอดมาอย่างเคร่งครัดทั้งในด้านการบำบัดกากอุตสาหกรรม การบำบัดน้ำเสียตามธรรมชาติ
รวมถึงการดำเนินงานอื่นๆ ดังนี้

1.  ปรับเปลี่ยนวิธีการปฏิบัติงาน อาทิ การกรีดถุงบรรจุวัตถุดิบ จากเดิมเคยกรีดถุง
    ซึ่งถุงจะกลายเป็นขยะ เปลี่ยนมาเป็นการใช้วิธีแกะถุง
    ซึ่งจะส่งผลให้ถุงสามารถนำกลับไปใช้ใหม่ได้

2.  การแยกประเภทขยะที่เกิดจากกระบวนการผลิต โดยเฉพาะขยะอันตราย(สารเคมี)
    นำไปกำจัดอย่างวิธีตามมาตรฐานกรมโรงงานอุตสาหกรรม เพื่อลดมลภาวะต่อสิ่งแวดล้อม

3.  การติดตั้งถังกรองฝุ่น (Jet filter) ในกระบวนการผลิต
    เพื่อป้องกันฝุ่นฟุ้งกระจายในชั้นกระบวน ส่งผลกระทบต่อชุมชนใกล้เคียง

4.  การติดตั้งระบบกำจัดกลิ่น โดยการสเปรย์น้ำเพื่อดูดซับกลิ่น และผ่านระบบลดอุณหภูมิ
    ออกปล่อยออกสู่ภายนอก

5.  การปรับกระบวนการผลิตให้มีต่อเนื่อง เพื่อลดปริมาณพลังงานที่ใช้เริ่มต้นในการ warm
    เครื่องจักร

6.  การติดตั้งกังหันลมด้านหน้าบริษัทเพื่อนำพลังงานลมมาผลิตไฟฟ้าทดแทนการใช้พลังงานไฟฟ้า

การส่งเสริมการลงทุน

บริษัทได้รับสิทธิพิเศษทางภาษีตามพระราชบัญญัติส่งเสริมการลงทุน
โดยการอนุมัติของคณะกรรมการการส่งเสริมการลงทุนตามบัตรส่งเสริมดังรายละเอียดดังนี้

1.
บริษัทได้รับสิทธิพิเศษทางภาษีจากคณะกรรมการส่งเสริมการลงทุนสำหรับการผลิตและจำหน่ายอาหารสัตว์น้ำ
ตามบัตรส่งเสริมการลงทุนเลขที่ 1169/2539 เมื่อวันที่ 26 กุมภาพันธ์ 2539
ภายใต้เงื่อนไขที่กำหนดบางประการ
สิทธิพิเศษดังกล่าวรวมถึงการได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมเป็นระยะเวลา
8 ปีนับแต่วันที่เริ่มมีรายได้จากการประกอบกิจการนั้น (วันที่ 19 ตุลาคม 2541)
ซึ่งสิทธิพิเศษดังกล่าวได้ครบกำหนดแล้วในปี 2549
และได้รับลดหย่อนภาษีเงินได้นิติบุคคลสำหรับกิจการที่ได้รับการส่งเสริมในอัตราร้อยละ 50
ของอัตราปกติ มีกำหนด 5 ปีนับจากวันที่พ้นกำหนดได้รับการยกเว้นภาษี
และได้รับยกเว้นภาษีเงินได้สำหรับเงินปันผลจ่ายให้แก่ผู้ถือหุ้น
ซึ่งจ่ายจากกำไรของกิจการที่ได้รับการส่งเสริมการลงทุนตลอดระยะเวลาที่ได้รับยกเว้นภาษีเงินได้นิติบุคคล

2.
บริษัทได้รับสิทธิพิเศษทางภาษีจากคณะกรรมการส่งเสริมการลงทุนสำหรับการผลิตและจำหน่ายอาหารสัตว์น้ำ
ตามบัตรส่งเสริมการลงทุนเลขที่ 1926 (2)/2547 เมื่อวันที่ 3 พฤศจิกายน 2547
ภายใต้เงื่อนไขที่กำหนดบางประการ
สิทธิพิเศษดังกล่าวรวมถึงการได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมเป็นระยะเวลา
8 ปีนับแต่วันที่เริ่มมีรายได้จากการประกอบกิจการนั้น (วันที่ 5 สิงหาคม 2548)
โดยจำนวนภาษีเงินได้นิติบุคคลที่ได้รับยกเว้นจะต้องไม่เกินมูลค่าเงินลงทุนซึ่งไม่รวมค่าที่ดินและทุนหมุนเวียนและได้รับลดหย่อนอากรขาเข้าสำหรับเครื่องจักรตามที่คณะกรรมการพิจารณาอนุมัติและได้รับยกเว้นภาษีเงินได้สำหรับเงินปันผลจ่ายให้แก่ผู้ถือหุ้น
ซึ่งจ่ายจากกำไรของกิจการที่ได้รับส่งเสริมการลงทุนตลอดระยะเวลาที่ได้รับยกเว้นภาษีเงินได้นิติบุคคล

  3.5 แนวโน้มและภาวะอุตสาหกรรม

แนวโน้มและภาวะอุตสาหกรรม

ตลาดอาหารกุ้ง

ภาวะอุตสาหกรรมอาหารกุ้งนั้นมีความเกี่ยวข้องโดยตรงกับอุตสาหกรรมกุ้ง
เนื่องจากเป็นแหล่งอาหารให้กับกุ้งเพื่อที่จะได้ผลผลิตจากกุ้งที่ถูกต้องตามเกณฑ์มาตรฐานและมีคุณภาพ
ดังนั้นการขยายตัวหรือหดตัวของอุตสาหกรรมอาหารกุ้งจึงมีการเปลี่ยนแปลงไปตามแนวโน้มการเพาะเลี้ยงและการผลิตกุ้ง
ซึ่งปริมาณการผลิตอาหารกุ้งในประเทศไทยนั้นมีการเติบโตตามปริมาณผลผลิตกุ้งในหลายๆปีที่ผ่านมา

1. สถานการณ์ปี 2554

1.1 ภาวะตลาดโลก

1.1.1 ด้านการผลิต

ปี 2551 - 2554 ผลผลิตกุ้งทะเลจากการเพาะเลี้ยงของโลกมีแนวโน้มเพิ่มขึ้น ร้อยละ 1.58 ต่อปี
สำหรับปี 2554 คาดว่าจะมีปริมาณผลผลิตกุ้งจากการเพาะเลี้ยงของโลกรวม 2.10 ล้านตัน
ลดลงจาก 2.32 ล้านตันของปีที่ผ่านมาคิดเป็นร้อยละ 9.6
เนื่องจากประเทศผู้ผลิตกุ้งที่สำคัญของโลกมีผลผลิตกุ้งลดลงจากการประสบภัยธรรมชาติในพื้นที่เพาะเลี้ยงบางส่วนได้แก่
จีน ไทย และเวียดนาม
ประกอบกับประเทศในแถบอเมริกาใต้และอินโดนีเซียประสบปัญหาการระบาดของไวรัส IMN
ในกุ้งทะเลเพาะเลี้ยง ซึ่งยังไม่สามารถควบคุมการระบาดได้ทั้งหมด
ทำให้อัตรารอดของกุ้งต่ำกว่าปีที่ผ่านมา

ประเทศผู้ผลิตกุ้งทะเลรายใหญ่และสำคัญของโลกมีจำนวนไม่มาก
โดยแต่ละประเทศมีจุดอ่อนและจุดแข็งแตกต่างกันไป ประเทศผู้ผลิตกุ้งกุลาดำที่สำคัญๆ ได้แก่ อินเดีย
เวียดนาม อินโดนีเซีย มาเลเซีย ฟิลิปปินส์ และบังคลาเทศ โดยมีจุดแข็งคล้าย ๆ กัน คือ
มีการผลิตกุ้งกุลาดำขนาดใหญ่ ตั้งแต่ขนาด 30-40 ตัว/กิโลกรัม 40 - 50 ตัว/กิโลกรัม และ
50 - 60 ตัว/กิโลกรัม เนื่องจากใช้วิธีการเลี้ยงแบบดั้งเดิมและกึ่งพัฒนา
อัตราการปล่อยลูกกุ้งต่อหน่วยพื้นที่ต่ำ ในขณะที่จุดอ่อน คือ
หากมีการเปลี่ยนมาผลิตแบบพัฒนาจะต้องใช้เวลาในการพัฒนาเทคโนโลยีและต้องเพิ่มการลงทุน
ส่วนประเทศผู้ผลิตกุ้งขาวแวนนาไมที่สำคัญ ๆ ได้แก่ ไทย จีน เวียดนาม อินโดนีเซีย เอกวาดอร์
บราซิล เม็กซิโก โคลัมเบีย และประเทศแถบอเมริกากลางและใต้ อีกกว่าสิบประเทศ
อย่างไรก็ตาม
ปัจจุบันประเทศซึ่งเคยผลิตกุ้งกุลาดำบางประเทศประกาศนโยบายในการผลิตกุ้งขาวแวนนาไมมากขึ้นกว่าเดิม
ไม่ว่าจะเป็น เวียดนาม อินโดนีเซีย ฟิลิปปินส์ และมาเลเซีย โดยยังคงผลิตกุ้งกุลาดำอยู่บ้าง
แต่ปรับสัดส่วนการผลิตน้อยลง เพื่อรักษาตลาดและลูกค้า
นอกจากการเพิ่มสัดส่วนการผลิตดังกล่าวแล้ว
ประเทศต่างๆได้เริ่มหันมาปรับปรุงให้ระบบการผลิตเป็นไปตามมาตรฐานสากล
และเงื่อนไขเรื่องมาตรฐานการผลิตตามความต้องการผู้ซื้อมากขึ้น
และเพื่อให้สอดคล้องกับภาวการณ์ที่ทั่วโลกให้ความสำคัญกับแนวคิดอาหารปลอดภัย(Food Safety)
ควบคู่กับการกำหนดมาตรการในการดำเนินการที่จะใช้ทรัพยากรสัตว์น้ำจากธรรมชาติ
ให้มีความเหมาะสมและเกิดประสิทธิภาพสูงสุด ลดการทำลายสัตว์น้ำในธรรมชาติ
โดยมีการกำหนดเงื่อนไขต่างๆขึ้นมาบังคับใช้กับประเทศผู้ผลิต เช่น White Paper on Food
Safety ของสหภาพยุโรป มาตรการ TEDs และ Food Safety Act ของสหรัฐอเมริกา เป็นต้น
ทำให้คาดการณ์ได้ว่าผลผลิตกุ้งโลกในปี 2552 - 2554 จะมีปริมาณคงที่ประมาณ 4.5 ล้านตันต่อปี
โดยมีบทสรุปของการประมาณการด้านการผลิตกุ้งของประเทศผู้ผลิตรายใหญ่ของโลก ดังนี้

ตารางที่ 1 ผลผลิตกุ้งจากการเพาะเลี้ยงของโลก

หน่วย: พันตัน

  ---------- --------- --------- --------- --------- ------------ ------------
  ประเทศ     2551      2552      2553      2554      %YOY         % สัดส่วน

  โลก        2,084     2,192     2,322     2,100     -9.6         100.0

  จีน         523       560       600       535       -10.8        25.5

  ไทย        466       567       554       502       -9.3         23.9

  เวียดนาม    200       200       224       203       -9.4         9.7

  เอกวาดอร์   150       140       145       131       -9.7         6.2

  อินโดนีเซีย   230       180       140       126       -10.0        6.0

  อินเดีย      87        100       120       125       4.2          5.9

  บราซิล      65        65        72        65        -9.7         3.1

  อื่นๆ        363       380       467       413       -11.6        19.7
  ---------- --------- --------- --------- --------- ------------ ------------

ที่มา : สถาบันวิจัยการเพาะเลี้ยงกุ้งทะเล

1.1.2 ด้านการตลาด

(1) การส่งออก

สำหรับปี 2554 การส่งออกกุ้ง และผลิตภัณฑ์ในตลาดโลกมีปริมาณทั้งสิ้น 2.01 ล้านตัน มูลค่า
15,140 ล้านดอลลาร์สหรัฐฯ เมื่อเปรียบเทียบกับปี 2553 ปริมาณการส่งออกลดลงคิดเป็นร้อยละ
5.11 แต่มูลค่าเพิ่มขึ้นคิดเป็นร้อยละ 3.92 เนื่องจากผลผลิตกุ้งจากการเพาะเลี้ยงของโลกลดลง
ในขณะที่มีความต้องการบริโภคอย่างต่อเนื่อง แม้ว่าจะเกิดวิกฤติเศรษฐกิจของตลาดหลัก เช่น
สหรัฐอเมริกา สหภาพยุโรปและ ญี่ปุ่นทำให้ราคากุ้งในตลาดโลกอยู่ในเกณฑ์ดี
ประเทศที่ส่งออกกุ้งและผลิตภัณฑ์ได้มากเป็นอันดับหนึ่งของโลก คือ ไทย คิดเป็นร้อยละ 24.05
ของปริมาณการส่งออกของโลกทั้งหมด รองลงมาได้แก่จีน เอกวาดอร์ และอินเดีย คิดเป็นร้อยละ
13.04 7.85 และ 7.16 ตามลำดับ

ตารางที่ 2 ปริมาณและมูลค่าการส่งออกผลิตภัณฑ์กุ้งในตลาดโลกแยกตามประเทศผู้ส่งออก

ปริมาณ: ตัน มูลค่า: ล้านดอลลาร์สหรัฐอเมริกา

[TABLE]

ที่มา : สำนักวิจัยเศรษฐกิจการเกษตร สำนักงานเศรษฐกิจการเกษตร

(2) การนำเข้า

ประเทศที่นำเข้าผลิตภัณฑ์กุ้งที่สำคัญของโลก ได้แก่

1) สหรัฐอเมริกา การนำเข้ากุ้งและผลิตภัณฑ์กุ้งของสหรัฐอเมริกา ปี 2551 - 2554
มีอัตราการนำเข้าเพิ่มขึ้นร้อยละ 2.25 ต่อปี ในปี 2554 เศรษฐกิจสหรัฐอเมริกาเริ่มฟื้นตัวขึ้นบ้าง
ทำให้มีการนำเข้ากุ้งเพิ่มขึ้นเป็น 637,034 ตัน เพิ่มจาก 613,196 ตัน ของปี 2553
คิดเป็นร้อยละ 3.89 โดยนำเข้าจากไทยมากเป็นอันดับหนึ่ง คิดเป็นร้อยละ 28.52
ของปริมาณการนำเข้ากุ้งทั้งหมด รองลงมานำเข้าจากเอกวาดอร์ อินโดนีเซีย คิดเป็นร้อยละ
10.61 และ ร้อยละ 9.96 ของปริมาณการนำเข้ากุ้งทั้งหมด ตามลำดับ

2) สหภาพยุโรป ปี 2551 – 2554 สหภาพยุโรปนำเข้ากุ้งและผลิตภัณฑ์เพิ่มขึ้น ร้อยละ 0.42 ต่อปี
โดยนำเข้าจากเอกวาดอร์มากที่สุดคิดเป็นร้อยละ 15.65 ของปริมาณนำเข้ากุ้งและผลิตภัณฑ์ทั้งหมด
รองลงมานำเข้าจาก กรีนแลนด์ ไทย อินเดีย และเวียดนาม คิดเป็น ร้อยละ 11.19 ร้อยละ
10.19 ร้อยละ 9.97 และร้อยละ 7.07 ตามลำดับ
ซึ่งสหภาพยุโรปมีแนวโน้มนำเข้ากุ้งและผลิตภัณฑ์จากไทยเพิ่มขึ้นร้อยละ 23.46 ต่อปี แม้ว่าในปี
2554 ปริมาณนำเข้ากุ้งจากไทยและจากประเทศอื่นๆ
จะลดลงบ้างจากการที่ประเทศสมาชิกสหภาพยุโรปบางประเทศประสบปัญหาเศรษฐกิจภายใน

3) ญี่ปุ่น ปี 2551 – 2554 การนำเข้ากุ้งสดแช่เย็นแช่แข็งของญี่ปุ่นลดลงร้อยละ 0.43 ต่อปี
สำหรับปี 2554 ภาวะเศรษฐกิจยังคงชะลอตัว ประกอบกับเกิดสึนามิครั้งร้ายแรง ในช่วงต้น ปี
2554 ซึ่งสร้างความเสียหายแก่เศรษฐกิจญี่ปุ่นเป็นอย่างมาก
อย่างไรก็ตามความต้องการด้านอาหารสำหรับประชากรก็มีมากด้วยเช่นกัน
เนื่องจากความสามารถในการผลิตอาหารลดลงจากการที่พื้นที่และแหล่งผลิตอาหารมีการปนเปื้อนสารกัมมันตรังสี
ทำให้ญี่ปุ่นต้องนำเข้าสินค้าอาหารเพื่อให้เพียงพอต่อการบริโภค
ซึ่งปริมาณการนำเข้ากุ้งและผลิตภัณฑ์ลดลงเพียงเล็กน้อยคิดเป็นร้อยละ 3.32
โดยนำเข้าจากไทยในปริมาณมากเป็นอันดับหนึ่งคิดเป็นร้อยละ 18.61
ของปริมาณการนำเข้ากุ้งทั้งหมด รองลงมาเป็นการนำเข้าจากเวียดนาม อินโดนีเซียและอินเดีย
โดยมีสัดส่วนปริมาณการนำเข้าคิดเป็นร้อยละ 15.66 ร้อยละ 15.28 และ ร้อยละ 14.23
ตามลำดับ

1.2 ภาวะตลาดในประเทศ

1.2.1 ด้านการผลิต

ปัจจุบันผลผลิตกุ้งขาวแวนนาไมจากการเพาะเลี้ยงมีมากถึงร้อยละ 99
ของจำนวนผลผลิตกุ้งทะเลจากการเพาะเลี้ยงทั้งหมด ที่เหลืออีกเพียงร้อยละ 1
เป็นผลผลิตกุ้งกุลาดำจากการเพาะเลี้ยง เนื่องจากกุ้งขาวแวนนาไมเลี้ยงง่าย
มีโรคระบาดน้อยและให้ผลผลิตสูงกว่าเมื่อเทียบกับกุ้งกุลาดำ

ในปี 2554 ประมาณการผลผลิตกุ้งทะเลจากการเพาะเลี้ยงมีปริมาณ 510,000 ตัน ลดลงจาก
553,909 ตัน ในปี 2553 คิดเป็นร้อยละ 7.93 เนื่องจากในช่วงต้นปี 2554
เกิดอุทกภัยในภาคใต้ซึ่งเป็นพื้นที่เลี้ยงหลักของไทย
ทำให้เกษตรกรเร่งจับกุ้งเพื่อหลีกเลี่ยงความเสียหายทั้งหมด
ทำให้กุ้งมีขนาดและน้ำหนักน้อยกว่าที่ควรจะเป็นและมีพื้นที่บางส่วนที่เสียหายโดยสิ้นเชิง
ประกอบกับเกษตรกรมีการวางแผนการผลิตให้ปริมาณกุ้งที่ออกสู่ตลาดในแต่ละช่วงเวลาไม่ให้มากเกินความต้องการเพื่อหลีกเลี่ยงปัญหาราคากุ้งตกต่ำ
อันอาจจะทำให้เกษตรกรขายกุ้งได้ในราคาที่ไม่คุ้มกับต้นทุนการผลิตในภาวะที่ปัจจัยการผลิตต่างๆ
มีราคาแนวโน้มสูงขึ้น ซึ่งในปี 2554 ต้นทุนการผลิตกุ้งขาวแวนนาไม 99.01 บาทต่อกิโลกรัม
ลดลงเล็กน้อยเมื่อเทียบกับปี 2553 คิดเป็นร้อยละ 0.01

จากภาวะราคากุ้งที่เร่งตัวสูงขึ้นอย่างต่อเนื่องในช่วงต้นปี 2554
จูงใจให้เกษตรกรหันมาเลี้ยงกุ้งเพิ่มมากขึ้น ทำให้ในช่วงไตรมาสที่ 2 ปี 2554
เริ่มมีผลผลิตกุ้งเข้าสู่ตลาดเพิ่มขึ้น และเพิ่มมากในไตรมาสที่ 3 ปี 2554
สามารถตอบสนองทันกับความต้องการวัตถุดิบกุ้งของภาคการผลิต
เพื่อเร่งผลิตและส่งมอบสินค้าให้ลูกค้าในต่างประเทศได้ทันในช่วงเทศกาลสำคัญปลายปี
ในขณะที่สถานการณ์น้ำท่วมยาวนานทางภาคกลางของไทยไม่ได้ส่งผลกระทบต่อทั้งภาคการผลิตและภาคการส่งออกกุ้งแต่อย่างใด
โดยมีเพียงผลกระทบทางอ้อมต่อห่วงโซ่อุปทาน อาทิ บรรจุภัณฑ์ เป็นสำคัญ

ตารางที่ 3 ผลผลิตกุ้งจากการเพาะเลี้ยงของไทย

หน่วย: ตัน

  ----------- --------- --------- --------- --------- --------- ------------
              2550      2551      2552      2553      2554*     %YOY

  กุ้งขาว       441,451   464,418   565,898   551,516   500,726   -9.2

  กุ้งกุลาดำ     3,300     1,912     1,078     2,393     1,462     -38.9

  กุ้งรวม       444,751   466,330   566,976   553,909   502,188   -9.3
  ----------- --------- --------- --------- --------- --------- ------------

ที่มา: สถาบันวิจัยการเพาะเลี้ยงกุ้งทะเล

1.2.2 ด้านการตลาด

(1) การใช้ในประเทศ

ผลผลิตกุ้งทะเลจากการเพาะเลี้ยงของไทยร้อยละ 85 - 90 ใช้เป็นวัตถุดิบ
แปรรูปในการผลิตสินค้ากุ้งเพื่อการส่งออก ที่เหลืออีกร้อยละ 10 - 15 ใช้บริโภคภายในประเทศ
ในปี 2554 คาดว่ามีปริมาณการบริโภคกุ้งทะเลภายในประเทศประมาณ 75,000 ตัน

(2) การส่งออก

การส่งออกกุ้งแช่เย็นแช่แข็ง กุ้งปรุงแต่งและผลิตภัณฑ์กุ้งอื่นๆ ของไทย ปี 2554 มีปริมาณทั้งสิ้น
395,227 ตัน มูลค่า 109,926 ล้านบาท ปริมาณลดลงจาก 427,925 ตัน ของปี 2553
คิดเป็นร้อยละ 7.64 ในขณะที่มูลค่าเพิ่มขึ้นจาก 101,140 ล้านบาท ของปี 2553 คิดเป็นร้อยละ
8.69 เนื่องจากปัจจุบันไทยส่งออกกุ้งในสัดส่วนของกุ้งแปรรูป
และกุ้งปรุงแต่งมากกว่ากุ้งสดแช่เย็นแช่แข็ง
ซึ่งกุ้งแปรรูปจะสร้างมูลค่าเพิ่มมากกว่าและมีราคาสูงกว่า อย่างไรก็ตาม ปี 2554
ราคากุ้งสดแช่เย็นแช่แข็งก็อยู่ในเกณฑ์ดี เนื่องจากผลผลิตมีน้อย
ตลาดส่งออกที่สำคัญของไทยยังคงเป็นตลาดเดิม ได้แก่ สหรัฐอเมริกา สหภาพยุโรปและญี่ปุ่น

(3) การนำเข้า

การนำเข้ากุ้งกุลาดำจะใช้เพื่อเป็นวัตถุดิบแปรรูปส่งออก
เนื่องจากไทยผลิตได้น้อยมากแต่ผู้ส่งออกต้องการรักษาตลาดไว้โดยเฉพาะตลาดญี่ปุ่น
จึงต้องผลิตสินค้าเพื่อส่งมอบตามคำสั่งซื้อ
นอกจากนี้มีการนำเข้ากุ้งล็อปส์เตอร์เพื่อบริโภคบ้างแต่ไม่มากนัก ปี 2554
การนำเข้ากุ้งและผลิตภัณฑ์มีปริมาณ 27,685 ตัน เพิ่มขึ้นจากปริมาณ 22,104 ตัน ของปี 2553
คิดเป็นร้อยละ 25.25 แต่มูลค่าลดลงเหลือ 1,542 ล้านบาทจาก 1,692 ล้านบาท ในปี 2553
คิดเป็นร้อยละ 8.85 เนื่องจากการแข็งค่าของเงินบาทตั้งแต่ ปี 2553 เป็นต้นมา
จึงทำให้มูลค่าการนำเข้าในรูปเงินบาทลดลง

2. แนวโน้มปี 2555

2.1 แนวโน้มตลาดโลก

2.1.1 ด้านการผลิต

ปี 2555
คาดว่าปริมาณผลผลิตกุ้งทะเลจากการเพาะเลี้ยงของโลกโดยรวมจะเพิ่มขึ้นเล็กน้อยเทียบกับปี 2554
จากการที่ประเทศผู้ผลิตหลักของโลกในแถบอเมริกาใต้และอินโดนีเซีย
สามารถควบคุมการระบาดของโรคกุ้งได้ในระดับหนึ่ง
รวมถึงจีนที่มีแนวโน้มจะขยายการผลิตเพื่อตอบสนองต่อความต้องการของผู้บริโภคภายในประเทศ
ซึ่งผู้บริโภคมีอำนาจซื้อมากขึ้น จากการเจริญเติบโตของเศรษฐกิจจีน

2.1.2 ด้านการตลาด

ปี 2555 คาดว่าภาวะเศรษฐกิจโลกจะยังคงชะลอตัวต่อไป แต่ความต้องการบริโภคกุ้งจะยังคงมีอยู่
หากแต่ผู้ค้าอาจจะไม่สามารถปรับราคาได้สูงมากนัก
เพื่อรักษาตลาดของผู้บริโภคหลักไว้ในภาวะที่เศรษฐกิจของผู้ซื้อหลักไม่ดีนัก
แต่ถ้าหากมีภัยธรรมชาติเกิดขึ้นในประเทศ
ผู้ผลิตหลักของโลกจะส่งผลถึงปริมาณผลผลิตกุ้งของโลกน้อยลงตามไปด้วย
ราคากุ้งในตลาดโลกอาจสูงกว่าราคาในปี 2554 จึงคาดว่าราคากุ้งและผลิตภัณฑ์น่าจะอยู่ในเกณฑ์ดี
อย่างไรก็ตาม ผู้ส่งออกกุ้งก็จะยังคงเผชิญกับการเข้มงวดของประเทศผู้นำเข้า
จากมาตรการที่ไม่ใช่ภาษีต่างๆ
อยู่ต่อไปซึ่งต้องอาศัยการเจรจาต่อรองทางการค้าของภาครัฐในการแก้ไขปัญหาที่อาจเกิดขึ้น

2.2 แนวโน้มตลาดในประเทศ

2.2.1 ด้านการผลิตและการใช้ในประเทศ

ปี 2555 คาดว่าผลผลิตกุ้งจากการเพาะเลี้ยงของไทยจะมีปริมาณ 550,000 ตันเพิ่มขึ้นร้อยละ
7.84 เมื่อเทียบกับ ปี 2554 เนื่องจากราคากุ้งในปี 2554 อยู่ในเกณฑ์ดี
จูงใจให้เกษตรกรเพิ่มการดูแลเอาใจใส่ในการเพาะเลี้ยงเพิ่มขึ้น
เพื่อให้ได้ผลผลิตกุ้งที่มีคุณภาพตามความต้องการของตลาด
ส่วนความต้องการบริโภคในประเทศมีปริมาณใกล้เคียงกับปีที่ผ่านมา คือประมาณ 75,000 ตัน

2.2.2 ด้านการตลาด

การส่งออกกุ้งของไทยจะยังคงต้องเผชิญกับปัญหาต่างๆ เช่น
ข้อกีดกันทางการค้าของประเทศผู้นำเข้า เกี่ยวกับมาตรฐานสินค้า การพบสารตกค้าง
รวมทั้งปัญหาภาวะเศรษฐกิจของประเทศ ผู้นำเข้าสำคัญ เช่น สหรัฐอเมริกา ญี่ปุ่นและสหภาพยุโรป
เป็นต้น ปัจจุบันสินค้ากุ้งของไทยเป็นสินค้าที่มีคุณภาพและมาตรฐานความปลอดภัยในการบริโภคสูง
เพราะสามารถ เข้าสู่ระบบตรวจสอบย้อนกลับได้จนถึงระดับฟาร์ม
ประกอบกับผู้ประกอบการอุตสาหกรรมแปรรูปกุ้งของไทยมีกระบวนการผลิตที่ทันสมัย
ได้รับการรับรองมาตรฐานการผลิตทั้งในและต่างประเทศตามความต้องการของผู้สั่งซื้อ
จึงเป็นที่ยอมรับของผู้บริโภคและไทยสามารถส่งมอบสินค้าให้แก่ ผู้สั่งซื้อได้ทันต่อความต้องการ
เนื่องจากมีวัตถุดิบในการผลิตต่อเนื่องทั้งปี ดังนั้นการส่งออกสินค้ากุ้งของไทยในปี 2555
จะยังคงขยายตัวอย่างต่อเนื่องต่อไปเพิ่มขึ้น แต่เป็นการขยายตัวที่ไม่สูงมากนัก

ตารางที่ 4 ความต้องการอาหารกุ้ง

หน่วย: ตัน

  ------------- --------- --------- --------- --------- --------- ------------
                2550      2551      2552      2553      2554      2555

  ผลผลิตกุ้ง       444,751   466,330   566,976   553,909   502,188   550,000
  (ตัน/ปี)                                                          

  ปริมาณอาหาร    716,402   714,128   915,472   886,256   841,942   880,000
  ------------- --------- --------- --------- --------- --------- ------------

ที่มา: สถาบันวิจัยการเพาะเลี้ยงกุ้งทะเล

ตลาดอาหารปลา

วิเคราะห์สถานการณ์อุตสาหกรรมอาหารปลาปี 2554

อุตสาหกรรมการเลี้ยงปลาในช่วงปีที่ผ่านมาประสบกับปัญหาต่าง ๆ มากมาย
โดยเฉพาะปัญหาภัยธรรมชาติ น้ำท่วมในหลายพื้นที่ทั้งประเทศ
การขาดแคลนลูกพันธุ์ปลาที่มีคุณภาพเพราะสภาพอากาศที่เปลี่ยนแปลงบ่อย
การเพาะลูกพันธุ์จะมีอัตราการรอดต่ำ
สภาพอากาศที่เปลี่ยนแปลงบ่อยทำให้การเลี้ยงส่วนใหญ่ยากขึ้นมีปลาตายอย่างต่อเนื่อง
อัตราการแลกเนื้อจะสูงส่งผลให้ต้นทุนอาหารที่เพิ่มขึ้น
ต้นทุนด้านพลังงานที่เพิ่มสูงมากจากการต้องเพิ่มการให้ออกซิเจน มีการพ่นน้ำช่วยระบายความร้อน
ที่สำคัญที่สุดคือเรื่องโรคระบาดที่ยังไม่ทราบสาเหตุที่แท้จริง ในปลานิลและปลาทับทิม
ทำให้ผลผลิตปลาเนื้อมีไม่เพียงพอต่อความต้องการของตลาดในบางช่วง
และบางช่วงล้นตลาดเพราะผลผลิตออกมามากเกินความต้องการ
ทำให้ราคาปลาเนื้อค่อนข้างจะแกว่งตัวตามปริมาณปลาที่มีในตลาด
ด้วยสภาวะการเลี้ยงที่ปัจจัยการเลี้ยงโดยเฉพาะอาหารเม็ดสำเร็จรูปที่สูงขึ้นมาก
ประกอบกับโรคระบาดที่เลี้ยงแล้วปลาตายอย่างต่อเนื่องทำให้เกษตรกรขาดทุน
ทำให้เกษตรกรรายย่อยต้องหยุดเลี้ยงกันเป็นจำนวนมาก
ส่วนใหญ่ที่เหลือจะเป็นผู้เลี้ยงรายใหญ่ที่มีศักยภาพในการลดต้นทุนเรื่องราคาอาหารทำให้สินค้าอาหารสำเร็จรูปขยายตัวมากในสินค้าเกรดต่ำ

ปริมาณผลผลิตสัตว์น้ำ (ปลา) ในประเทศไทย ที่ได้จากการเลี้ยงและอัตราการบริโภค

(หน่วย : พันตัน )

  ------------------- -------- -------- --------- -------- -------- ---------
  ชนิดสัตว์น้ำ            2549     2550     2551      2552     2553     2554

  ปลาดุก               142      147      161       177      187      200

  ปลานิล               148      149      163       135      145      170

  ปลาทับทิม             55       57       61        35       50       65

  ปลากินพืช             198      196      202       274      277      243

  อื่นๆ                 71       75       71        80       85       89

  รวม                 614      624      658       701      744      767

  อัตราบริโภค           9.75     9.90     10.44     11.13    11.80    12.17
  ------------------- -------- -------- --------- -------- -------- ---------

ที่มา : สมาคมผู้เพาะเลี้ยงปลาไทย

จากข้อมูลเราสามารถสรุปได้ว่า มีความต้องการบริโภคอาหารปลาทั้งหมดในประเทศในปี 2554
รวมทั้งสิ้นโดยประมาณ 651,950 ตัน/ปี หรือ ประมาณ 54,329 ตัน/เดือน

การเพาะเลี้ยงสัตว์น้ำจืด

ปี 2554 การเลี้ยงสัตว์น้ำจืดมีผลผลิต 338,800 ตัน ลดลงจากปี 2553 ร้อยละ 21.64
แยกเป็นกุ้งก้ามกรามมีผลผลิต 19,350 ตัน และปลาเพาะเลี้ยงและสัตว์น้ำอื่น ๆ 319,450 ตัน
ชนิดสัตว์น้ำที่สำคัญซึ่งมีผลผลิตรวมกันคิดเป็นกว่าร้อยละ 90 ของผลผลิตทั้งหมด ได้แก่ ปลานิล
ปลาดุก ปลาตะเพียน ปลาสลิด ปลาสวาย และปลาช่อน การที่ผลผลิตมีอัตราการเปลี่ยนแปลงลดลง
ส่วนหนึ่งมาจากปัญหาอุทกภัยของประเทศตั้งแต่ปี 2549 เป็นต้นมา

นอกจากสัตว์น้ำจืดที่เลี้ยงเพื่อการบริโภคแล้ว
ยังมีการเลี้ยงปลาสวยงามเป็นที่นิยมกันอย่างแพร่หลายทั้งจำหน่ายภายในประเทศและเพื่อการส่งออก
เนื่องจากให้ผลตอบแทนสูง แต่มีพื้นที่ฟาร์มเลี้ยงขนาดเล็ก

แนวโน้มเศรษฐกิจการประมง ปี 2555

คาดการณ์ผลผลิตรวมปี 2555 เพิ่มขึ้นเล็กน้อยจากปี 2554 ร้อยละ 1.24
เฉลี่ยมีผลผลิตรวมประมาณ 3.03 ล้านตัน แยกเป็น

1.  ผลผลิตที่ได้จากการจับจากธรรมชาติจากการทำประมงทะเล 1.59 ล้านตันคิดเป็นร้อยละ
    52.59 ลดลงจากปี 2554 ร้อยละ 1.26

2.  ผลผลิตที่ได้จากการจับจากธรรมชาติจากการทำประมงน้ำจืด 0.211 ล้านตันคิดเป็นร้อยละ 7
    ลดลงจากปี 2554 ร้อยละ 6.8 ซึ่งเกิดจากปัญหาของการเสื่อมโทรมของทรัพยากรประมง
    และปัญหาอุทกภัย ทำให้ปริมาณผลผลิตส่วนหนึ่งไม่ถูกบันทึกผ่านระบบตลาด

3.  ผลผลิตที่ได้จากการเพาะเลี้ยงสัตว์น้ำจืด 0.430 ล้านตัน คิดเป็นร้อยละ14.22 เพิ่มขึ้นร้อยละ
    27 หากไม่มีปัญหาอุทกภัยเกิดขึ้น

4.  ผลผลิตที่ได้จากการเลี้ยงสัตว์น้ำชายฝั่ง 0.792 ล้านตัน หรือร้อยละ 26.21
    ลดลงเล็กน้อยจากปี 2554 ร้อยละ 2.33